CELEX: 32016D1915
Language: et
Date: 2016-10-27 00:00:00
Title: Komisjoni otsus (EL) 2016/1915, 27. oktoober 2016, millega muudetakse otsust (EL) 2015/2300, milles käsitletakse Ühendkuningriigi poolt põllumajandusalastest sektoripõhistest õigusaktidest tulenevate teatavate kulude tasumist eurodes (teatavaks tehtud numbri C(2016) 6807 all)

1.11.2016   
            
            
               ET
            
            
               Euroopa Liidu Teataja
            
            
               L 296/13
            
         KOMISJONI OTSUS (EL) 2016/1915,
   27. oktoober 2016,
   millega muudetakse otsust (EL) 2015/2300, milles käsitletakse Ühendkuningriigi poolt põllumajandusalastest sektoripõhistest õigusaktidest tulenevate teatavate kulude tasumist eurodes
   
      
         (teatavaks tehtud numbri C(2016) 6807 all)
      
   
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artiklit 108,
   ning arvestades järgmist:
   
               (1)
            
            
               Määruse (EL) nr 1306/2013 artikliga 108 on ette nähtud, et kui liikmesriik, kes ei ole eurot kasutusele võtnud, otsustab tasuda põllumajandusalastest sektoripõhistest õigusaktidest tulenevaid kulusid eurodes, mitte omavääringus, võtab kõnealune liikmesriik meetmeid selle tagamiseks, et euro kasutamine ei tooks kaasa süstemaatilisi eeliseid võrreldes omavääringu kasutamisega.
            
         
               (2)
            
            
               Komisjoni otsusega (EL) 2015/2300 (2) (milles käsitletakse Ühendkuningriigi poolt põllumajandusalastest sektoripõhistest õigusaktidest tulenevate teatavate kulude tasumist eurodes) kiideti Ühendkuningriigi esitatud vastavad meetmed heaks.
            
         
               (3)
            
            
               25. augustil 2016 teatas Ühendkuningriik komisjonile, et soovib kõnealuseid meetmeid laiendada ning hõlmata nendega toetuskavad, milles käsitletakse toetust piimatootmise vähendamiseks ning erakorralist kohandamistoetust piimatootjatele ja muude loomakasvatussektorite põllumajandustootjatele.
            
         
               (4)
            
            
               Ühendkuningriigi teate kohaselt kohaldataks ka nende toetuskavade puhul meetmeid, millega välditakse süstemaatiliste eeliste teket, mida võiks euro kasutamine omavääringu kasutamise asemel kaasa tuua ja mis võeti vastu eelmise otsusega (EL) 2015/2300. Seega tuleks otsust (EL) 2015/2300 vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse (EL) 2015/2300 lisas esitatud tabelisse lisatakse järgmised kaks rida:
   
      
                  „Toetus piimatootmise vähendamiseks
               
               
                  Delegeeritud määrus (EL) 2016/1612
               
            
                  Erakorralist kohandamistoetus piimatootjatele ja muude loomakasvatussektorite põllumajandustootjatele
               
               
                  Delegeeritud määrus (EL) 2016/1613“
               
            
   Artikkel 2
   Käesolev otsus on adresseeritud Suurbritannia ja Põhja-Iirimaa Ühendkuningriigile.
   
      Brüssel, 27. oktoober 2016
      
         
            Komisjoni nimel
         
         
            komisjoni liige
         
         Phil HOGAN
      
   
   
      (1)  ELT L 347, 20.12.2013, lk 549.
   
      (2)  Komisjoni 8. detsembri 2015. aasta otsus (EL) 2015/2300, milles käsitletakse Ühendkuningriigi poolt põllumajandusalastest sektoripõhistest õigusaktidest tulenevate teatavate kulude tasumist eurodes (ELT L 324, 10.12.2015, lk 35).